text: Politiet: Mange juleglade mennesker i byen uden ballade
  18 december 2016 kl. 06.23
  Natten til søndag festede mange juleglade mennesker. Stemningen var så god i nattelivet, at de to lokale politikredse begge kan melde om en fredelig nattevagt.
  Kun få anholdelser. Travlt - men fredeligt.
  Sådan lyder meldingen søndag morgen fra politiets vagtchefer i både Esbjerg og Horsens. 
  - Modsat natten til lørdag, hvor vi havde nok at se til med masser af sprit- og narkobilister og ballade i nattelivet, så har de mange juleglade festende folk natten til søndag moret sig uden at lave større uorden og ballade, siger vagtchef Bjørn Pedersen, Syd- og Sønderjyllands Politi, søndag morgen til TV SYD.
  En stille nat i det Sønderjyske. Mange juleglade mennesker i byen, men få lovovertrædelser og anholdte. God søndag. #politi.dk
  
  